宇文贇

宇文贇，係北周第四位皇帝，578年到579年在位，跟謚號叫周宣帝。

佢係中國史上，出名嘅大墨魚皇帝。喺佢坐上龍椅之前，老豆宇文邕對佢嘅管教極為嚴格，曾經派人監視佢嘅言行舉止，甚至只要犯錯就會嚴厲懲罰。建德二年，宇文贇娶咗隋國公楊堅嘅大女楊麗華做老婆。

宣政元年宇文邕瓜老襯後，遺詔太子宇文贇襲統大寶。宇文贇即位，史稱「周天元」。宇文贇喺老豆駕崩後，面無哀戚，撫摸住腳上被打嘅杖痕，大聲咁對住周武帝嘅棺材喊道：「死得太遲喇！」周宣帝即位後，沉湎酒色，史稱：「宣帝初立，即逞奢欲。」最後甚至五位皇后並立，呢家嘢打破咗前趙昭武帝劉聰「三后並立」嘅記錄，又大肆裝飾宮殿，而且濫施刑罰，成日派親信監視大臣言行，大成元年，佢就隊冧齊煬王宇文憲，北周國勢逐漸走下坡。

北周皇帝